Március 5.

nagyböjt IV. szombat hajnali szolgálatán

***„Alleluja…”, majd pedig tropárok, 2. hang.***

APOSTOLOK, PRÓ**FÉ**TÁK, VÉRTANÚK, \* püspökök, szerzetesek és i**gaz**életűek, \* kik a jó harcot befejeztétek, és a hitet **meg**tartottátok, \* miután bizalmasan járulhattok az **Üd**vözítőhöz, \* kérünk titeket, imádjátok érettünk **őt**, mint jóságost, \*’ hogy üdvözítse a mi **lel**künket.

***Dicsőség…***

URUNK, JÓSÁGOSAN EMLÉKEZZÉL **MEG** SZOLGÁIDRÓL, \* és bocsásd meg nekik, amit éle**tük**ben vétettek, \* mert sen**ki** sem bűntelen \*’ csak te egyedül, ki az elhunytaknak is **nyu**galmat adhatsz!

***Most és…***

KIMONDHATATLAN VILÁ**GOS**SÁG SZENT ANYJA, \* néked angyali himnuszo**kat** énekelve \*’ tisztelettel magaszta**lunk** téged.

Az 1. zsoltárcsoport (16. kathizma: 109-117. zsoltár) után kathizmálion, 7. hang.

ÖRVENDEZZETEK, I**GA**ZAK! \* Vigadjanak fönt **az** égiek! \* mert a földön a vér**ta**núk \* küzdelmükkel az ellen**sé**get legyőzték, \* és megsemmisítették a bálványimádás tévely**gé**sét. \* Örven**dez**zen az Egyház! \* Ünnepelje győzelmi ün**ne**pen \* a hősies küz**del**met vezető \* és egyedül diadalt arató Krisztus **Is**tent, \*’ ki a világ**nak** nagy kegyelmet ad.

**Elővers:** Csodálatos az **Is**ten, \* Izrael Iste**ne**, az ő szentjeiben.

A ZSARNOKOK ISTENTELENSÉGÉT meg**vet**ve, \* a kínvallatások fájdalmait sem**mi**be vettétek, \* meg nem tagadtátok a Krisztusba vetett **hi**tet. \* Azért könyörögjetek, szentek, az embersze**re**tő Istenhez, \*’ hogy üdvö**zít**se a mi lelkünket!

**Elővers:** A szentekkel, kik az ő földjén vannak, csodákat művelt **az** Úr, \* minden **jó**a**ka**rata bennük van.

Ó, SZENTEK, KÉRÜNK TI**TE**KET, \* könyörögjetek, hogy bűnbo**csá**natot nyerjünk, \* s megmeneküljünk a leendő kí**nok**tól \*’ és ama **ret**tenetes haláltól.

***Dicsőség…***

AZ ÉLŐK FÖLDJÉN, az igazak hajléka**i**ban \* nyugtasd meg, Urunk, **szol**gáidat, \* akikre most emlé**ke**zünk, \* s ha az életben va**la**mit vétettek, \* bocsásd meg nekik, embersze**re**tő, \* könyörületes és engesz**te**lékeny Isten, \*’ s add meg a vi**lág**nak a nagy kegyelmet!

***Most és…***

FÖLTÁMADÁSUNK drága **kin**cse, \* ó legáldottabb Istenszülő, a benned bízókat vezesd ki a bűn mély**sé**ges verméből, \* ki a bűn rabjainak üdvszerző**je** vagy, \* megszülvén nekünk a vi**lág** Megváltóját, \* és aki a szülés e**lőtt** szűz, \* szü**lés** közben szűz \*’ és a szü**lés** után is szűz voltál.

***A 2. zsoltárcsoport (17. kathizma: 118. zsoltár) után temetési ének:***

***Elővers:*** *Áldott* ***vagy*** *te Uram, \* taníts meg engem a te* ***i****gazságaidra.*

A szentek kara megtalálta az é**let** forrását \* és a Para**di**csom ajtaját \* találjam fel én is igaz bűnbánattal üdvözü**lé**sem útját, \* ki eltéve**lye**dett juh vagyok, \* hívj magadhoz, drága **Üd**vözítőm, \*’ és **üd**vözíts engem.

Képe vagyok a te kimondhatatlan di**cső**ségednek, \* habár a vétkek égető se**be**it hordozom, \* kegyelmezz, Uralkodó, te**remt**ményednek, \* és tisztíts meg bűneimből **ke**gyességeddel, \* vezess be a dicsőültek **haj**lékába, \*’ ismét a Paradicsom lakójá**vá** tevén engem.

Szent Vértanúk, kik az Isten Bárányát **hir**dettétek, \* és kiket, mint a juhokat, leö**le**tésre vittek, \* s kik a megöregedést nem ismerő örökéletbe **köl**töztetek, \* esedezzetek **hoz**zá szüntelen, \*’ hogy adja meg nekünk bűne**ink** bocsánatát.

Nyugtasd meg, Isten, a te **szol**gáidat, \* és a Paradicsomban **he**lyezd el őket, \* hol a szentek karai és az igazak, mint csillagok, **tün**döklenek, \* adj nyugalmat el**hunyt** szolgáidnak, \*’ vétkeiket meg**bo**csátván nekik.

***Dicsőség…***

Az egy Istenség hármas fényű vi**lá**gosságát \* áhítattal di**cső**ítjük, mondván: \* Szent az örökvaló**sá**gú Atya \* és a vele együttesen ö**rök**létű Fiú \* és az is**te**ni Lélek! \* Kik hittel szolgálunk néked, vilá**go**síts fel minket, \*’ és az örök tűztől, U**runk**, védelmezz meg!

***Most és...***

Üdvözlégy **Tisz**taságos, \* ki mindnyájunk üdvére **szül**ted az Istent, \* mert az emberi nem általad találta meg **üd**vösségét, \* találjuk fel mi is a bol**dog**ság édenét, \*’ szeplőtelen s **ál**dott Istenszülő!

Alleluja, \* alleluja, \* alleluja, dicső**ség** néked, Isten.

***Kathizmálion, 5. hang.***

NYUGTASD MEG, emberszerető **Üd**vözítőnk \* szolgáidat az **i**gazakkal, \* és helyezd el őket az Írás szerint **tor**nácodban, \* jóságosan nézd el minden szándékos és nem szándé**kos** vétküket, \*’ melyeket tudatosan vagy nem tudva **kö**vettek el!

***Dicsőség…***

JÓSÁGOSAN NÉZD EL minden szándékos és nem szándé**kos** vétküket, \*’ melyeket tudatosan vagy nem tudva **kö**vettek el!

***Most és…***

KRISZTUS ISTENÜNK, ki feltündöklöttél a világ**nak** a Szűztől, \* s általa a világosság fiaivá **tet**tél minket, \*’ **kö**nyörülj rajtunk!

***Uram irgalmazz! (3x), DM., 50. zsoltár.***

KÁNON:

#### VI. ÓDA. 4. hang. *Bűnök tengerébe…*

Testeteket és véreteket nem kímélve minden kínvallatás során hajlíthatatlanok maradtatok, Szentek. Krisztust meg nem tagadtátok, azért az égből küldött nektek Krisztus győzelmi koszorút.

Menjünk ünnepelni a vértanúkat magasztalva, cselekedeteink világosságával tündökölve, s kiáltsuk Istentől ihletett énekekkel: Valóban ti vagytok a föld hajnalcsillagai, Krisztus vértanúi!

Dicsőség…

Dicsőítelek téged Szentháromság, kezdet nélküli természet, egy Isten, egy Úr, három személy, Atya, Fiú és Lélek, születés nélküli, született és származott, de egy és ugyanazon örök istenség.

***Most és…***

Isten boldogságos jegyese! Hogyan szülhettél férfi nélkül, s hogyan maradhattál meg olyannak, amilyen előbb voltál? Fenséges csoda: hiszen te Istent szültél! Esedezzél, hogy magasztalóid üdvözüljenek!

**Elővers:** A szentekkel, kik az ő földjén vannak, csodákat művelt az Úr, minden jóakarata bennük van.

Testrészeitek megcsonkítását hidegvérrel végignézve véretek ontásában örvendetes gyönyörűséget találtatok. Könyörögjetek kitartóan érettünk az Úrhoz, mindig tiszteletre méltó vértanúk!

**Elővers:** Boldogok, kiket kiválasztasz és magadhoz fogadsz, Uram!

Uram, ki földből megalkottál, életre keltettél, és azt mondtad, hogy újra visszatérek a földbe, magadhoz visszahívott szolgáidat vezesd ki a halál enyészetéből és nyugtasd meg őket, Uram!

***Irmosz:***

#### BŰNÖK TENGERÉBE süllyedtem, \* s a cet gyomra fogva tart, \* de a prófétával hozzád kiáltok: \* Vezesd ki az enyészetből lelkemet, \* Uram, üdvözíts engem!

#### VII. ÓDA. *Áldott* *vagy te…*

Áldott vagy te mindörökké, Urunk, atyáinknak Istene, ki felmagasztaltad minden szentedet, és csodajelek révén csodálatosakká tetted őket a világon.

A kínzások minden fajtáján átmentetek, s mégsem kényszeríthettek titeket térdre Baál előtt. Ezért Istentől elnyertétek a dicsőség koszorúját, Krisztus vértanúi!

Dicsőség…

*A* lényeg egységében imádandó Szentháromság: Atya, Fiú és Lélek, atyáinknak Istene, őrizd meg azokat, akik téged magasztalnak!

***Most és…***

Szűzanya, teljes fényben tündöklő Leányzó, Istenünk előtt egyetlen közbenjárónk, Nagyasszonyunk, könyörögj érettünk szüntelenül, hogy üdvözüljünk!

**Elővers:** A szentekkel, kik az ő földjén vannak, csodákat művelt az Úr, minden jóakarata bennük van.

A halhatatlan királyért harcoltatok, iránta tökéletes hitről tettetek tanúságot, és érte véreteket is ontottátok, vértanúk.

**Elővers:** Boldogok, kiket kiválasztasz és magadhoz fogadsz. Uram!

Ahol az élet világossága árad belőled, ott helyezd el az itteni ideiglenes életből már elköltözött hű szolgáidat, Urunk, atyáinknak Istene!

***Irmosz:***

#### ÁLDOTT VAGY TE, Urunk, atyáinknak Istene, \* ki a hegyen Mózessel beszéltél, \* s a Szűz előképeként a csipkebokrot megmutattad neki.

#### VIII. ÓDA. *Föld* *és minden rajta levő…*

Igazán gyönyörű csere: halálért életet nyertetek, Krisztus fölszentelt vértanúi! Sem tűz, sem kard, sem fagy, sem pedig vadállatok nem rettentettek meg titeket, hanem hangosan mondtátok: Áldjátok az Urat, és magasztaljátok őt mindörökké!

Fenn az angyali kar, lent a földön pedig mi dicsérjük, Krisztus vértanúi, a ti csodálatos viadalaitokat és bátor küzdelmeteket, s áldjuk, énekeljük és magasztaljuk az Urat örökké.

Áldjuk az Atyát, a Fiút, és a Szentlelket…

Életként és életekként tisztellek téged, Világosság: Atya, Fiú és kiáradt Lélek – egy természet, három személy, egy Isten – és zengem: Áldalak és énekellek téged, Uram, s magasztallak téged, mindörökké.

***Most és…***

Melyik földi teremtmény magasztalhat igazántéged, szeplőtelen, tisztaságos Galamb? Te szülted nekünk a nagy világosságot, az élet kincsét, az Üdvözítő Jézust, akit Urunkként himnuszokat énekelve dicsérünk és magasztalunk mindörökké.

**Elővers:** Csodálatos az Isten, Izrael Istene, az ő szentjeiben.

Dicsőítjük, szent vértanúk, a ti csodálatos küzdelmeiteket, áldjuk és imádjuk a mi jótevőnket és Istenünket, ki a küzdőtéren megerősített titeket a küzdelemben, és magasztaljuk őt mindörökké.

**Elővers:** Az ő lelkük a jókban megmarad.

Élet és halál Ura és Istene, támaszd fel azokat, akik vallásos élet után elköltöztek, s helyezd őket az igazak hajlékába! Mi pedig áldunk, énekelünk és magasztalunk téged, Urunk, mindörökké.

Dicsérjük, áldjuk, imádjuk…

***Irmosz:***

#### FÖLD ÉS AMI CSAK RAJTA VAN: \* tengerek és összes források, \* egeknek egei, világosság és sötétség, \* hideg és meleg, emberek fiai: \* áldjátok az Urat, és magasztaljátok őt mindörökké!

#### ***Az Istenszülőt magasztaló ének.***

#### IX. ÓDA. *Mindnyájan magasztaljuk…*

Megénekeljük mindnyájan a ti emléketeket, hírneves vértanúk, látván a ti szent küzdelmetek küzdőterét, s álmélkodva magasztaljuk Krisztust.

Így szóltak egymáshoz a küzdelemre induló bajnokok: Testünket nem kímélve induljunk meghalni Krisztusért, hogy örökké szüntelen örömben éljünk.

Dicsőség…

Szentháromság: születés nélküli Atya, született Fiú és kiáradt Szentlélek; irgalmaddal sértetlenül őrizz meg minket, kik téged egy természetben magasztalunk!

***Most és…***

Üdvözlégy, Mária, legszentebb Tisztaság, szüzek büszkesége, anyák megerősítője, minden ember menedéke, az egész világ öröme, Istenünk Anyja és szolgálója!

**Elővers:** A szentekkel, kik az ő földjén vannak, csodákat művelt az Úr, minden jóakarata bennük van.

Szentek kara! Fogadjátok el imádságomat, és kérleljétek meg Krisztust, hogy miként a szent kereszt csókolására méltóvá lettem, az üdvösséget szerző kínszenvedés előtt is hódolhassak!

**Elővers:** Boldogok, kiket kiválasztasz, és magadhoz fogadsz. Uram.

Töröld el és bocsásd meg vétkeiket, Könyörületes, mindazoknak, akik hozzád költöztek, Emberszerető, és nyugtasd meg őket választottaid hajlékában, mert te vagy az élet és a föltámadás!

***Irmosz:***

#### MINDNYÁJAN MAGASZTALJUK emberszeretetedet, \* Üdvözítő Krisztusunk, szolgáid dicsősége, \* híveid győzelmi koszorúja, \* ki magasztossá teszed szülőd emlékét.

#### ***Fényének:***

Világosságot teremtő Uram, áraszd reám a te világosságodat, és világosítsd meg az én lelkemet szentjeidnek imái általirgalmazz nekünk!

***Dicsőség…***

Világosságot teremtő Uram, áraszd reám a te világosságodat, és világosítsd meg az én lelkemet az Istenszülő imái által irgalmazz nekünk!

***Most és…***

Élők és holtak felett uralkodó Istenünk! Nyugtasd meg szolgáidat a választottak hajlékában, mert még ha vétkeztek is, de tőled, Üdvözítőnk, el nem szakadtak!

### Dicséreti sztihirák:

***7. hang.***

SZENT BAJNOKAID emlékét ün**ne**pelve \* téged éneklünk, Krisz**tus**, kiáltván: \*’ U**runk**, dicsőség néked!

TÖRVÉNYSZEGŐK KÖZÖTT, A KÜZ**DŐ**TÉREN \* örvendezéssel kiáltották **a** bajnokok: \*’ U**runk**, dicsőség néked!

A FÖLDKEREKSÉG CSILLAGA**I** lettek \* a hírne**ves** bajnokok, \* akik Krisztushoz ki**ál**tanak: \*’ U**runk**, dicsőség néked!

EGY LÉLEKKEL egy cél felé **te**kintve \* a bajnoki **hős** vértanúk \* az életre vezető egyazon útra **ta**láltak \* és egymást buzdították a halál**ra** Krisztusért! \* Ó, mily csoda, hogyan gyűjtötték a kínzatások **kin**cseit, \* és egymás**hoz** így szóltak: \* Ha most meg nem **hal**nánk is, \* egyszer úgyis meg kel**le**ne halnunk. \* Szolgáljunk tehát az elkerülhetet**len**nel is; \* tegyük szeretettel a bekö**vet**kezendőt \* és szerezzünk halál árán örök életet a közös soros válla**lá**sával. \* Az ő **i**máikért \*’ Iste**nünk**, irgalmazz nekünk!

***Dicsőség…***

A TE IGAZAID és választottaid haj**lé**kában \* helyezd el, Urunk, **a** lelkeket, \* akiket magadhoz szó**lí**tottál, \*’ világ**nak** Üdvözítője!

***Most és…***

AZ ANGYALLAL hangoztat**juk** neked: \* Üdvözlégy, Is**ten** jegyese! \* Palotának, ajtónak és tü**zes** trónnak, \* vágatlan hegynek és megéghetet**len** bokornak \*’ **ne**vezünk téged!

***Olvasott doxológia, „Teljesítsük…” ekténia, majd pedig:***

Előverses sztichirák

***7. hang.***

HALOTTNAK LÁTTAK a kereszten, egyetlen Hal**ha**tatlan, \* és mint holtat, sír**ba** is tettek, \* hogy az embereket megszabadítsd a romlástól, az elmúlástól és a **ha**láltól. \* S mert az irgalom kimeríthetetlen tengere és a jóság **for**rása vagy, \*’ elhunyt szolgá**id** lelkét nyugtasd meg!

**Elővers:** Boldogok, kiket kiválasztasz, és magadhoz **fo**gadsz, Uram!

MÉLTASD, JÓSÁGOS, a hozzád költözötte**ket** arra, \* hogy tiszta é**kes**ségedben, \* a te szépséged édes**sé**gében, \* és isteni világosságod sugaraiban tün**dö**köljenek, \* s hogy fényáradatod szellemi ö**zö**nében \* az angyalokkal kö**rül**vegyenek, \*’ dicsőség királya és **u**ralkodó Ura!

**Elővers:** És emlékük nemzedékről **nem**zedékre.

NÁLAD VAN AZ AJÁNDÉKOK **kincs**tára, \* ke**gyel**mes Isten, \* s jóságod gazdagságának kincse kimerít**he**tetlen. \* Azért a hozzád költözötte**ket** helyezd el \* választottaid **há**zában, \* az eny**hü**let helyén; \* dicsőséged temp**lo**mában, \* a Paradicsomi ö**rö**mök között, \*’ a szüzek me**nyeg**zős hajlékában.

***Dicsőség… most és*…**

SZENT SZŰZ, a törvény teljesülé**sét** szülöd, \* a testté **lett** Megváltót. \* Mert nem volt hajdan, a törvény idején megi**ga**zulás, \* hanem Krisztus tett minket most, kereszthalálával megi**ga**zultakká. \* Minthogy azért bátran járul**hatsz** hozzá, \* mi arra **ké**rünk téged, \* könyörögj irgalmas szívű **Fi**adhoz, \*’ nyugtassa meg a jámborságban el**köl**tözött lelkeket!

Tropárok, 8. hang:

MÉLYSÉGES BÖLCSESSÉGGEL mindeneket intéző egyetlen Teremtőnk, \* ki mindnyájunknak azt, ami hasznos, emberszeretőleg megadod, \* nyugtasd meg a te elhunyt szolgáidnak lelkét, \*’ mert benned helyezték bizodalmukat, Alkotó Urunkban és Istenünkben.

***Dicsőség… Most és…***

TE VAGY VÉDFALUNK, révpartunk és kedves közbenjárónk Istennél, \* kit férfi nélkül szültél, \*’ Istennek szűz Anyja, hívők üdvössége.